РАЙОННА ИЗБИРАТЕЛНА КОМИСИЯ ЛОВЕЧ

ПРОТОКОЛ № 24/24 ноември 2021 г.

от заседание на Районна избирателна комисия Ловеч

	Днес, 24 ноември 2021 г., от 17.35 ч в гр. Ловеч, ул. „Търговска”№ 43, зала 1109, се проведе заседание на РИК Ловеч. На заседанието присъстват членове на комисията  както следва:

ПРЕДСЕДАТЕЛ:	Валентина Стефанова Недялкова	
ЗАМ.-ПРЕДСЕДАТЕЛ:	Валентин Георгиев Вълев	
СЕКРЕТАР:	Петко Георгиев Петков	
ЧЛЕНОВЕ:	Велислава Атанасова Карадобрева	
	Петя Цанкова Стоянова	
	Иван Донев Арабаджиев	
	Анна Дочева Михайлова	
 	Фатме Юсеинова Моллова	
	Севдие Шефкат Кулаалиева	
	Мариана Михайлова Иванова	

	Присъстват 10 от общо 13 члена на Комисията. Отсъстват Клара Сашева Баросова, Рени Бориславова Миткова и Ивайло Валентинов Георгиев. Всички членове са уведомени по телефона. Публикувано е и съобщение на интернет страницата на РИК Ловеч за датата и часа на заседанието, публикуван е и проект на дневен ред. 
Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа. 
Заседанието на РИК Ловеч бе открито от Председателя, който оповести следния проект на дневен ред:

1. Определяне на представители на РИК Ловеч за предаване  на изборни книжа и материали във връзка с изборите за президент и вицепрезидент на републиката и за народни представители на 14 ноември 2021 г., както и втори тур на изборите за президент и вицепрезидент на 21 ноември 2021 г.,  
2. Разни.

Председателят подложи на гласуване така обявения проект на дневен ред. Бе проведено гласуване и с 10 гласа „За” (Валентина Стефанова Недялкова; Валентин Георгиев Вълев; Петко Георгиев Петков; Велислава Атанасова Карадобрева; Петя Цанкова Стоянова; Иван Донев Арабаджиев; Анна Дочева Михайлова; Фатме Юсеинова Моллова; Севдие Шефкат Кулаалиева; Мариана Михайлова Иванова) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

Точка първа:
1. С оглед необходимостта да бъдат предадени за съхранение всички книжа от изборите за президент и вицепрезидент на републиката и за народни представители на 14 ноември 2021 г., както и от втори тур на 21 ноември 2021 г. следва да се определят лица, представители на РИК Ловеч, предложени от различни политически партии или коалиции.

Бе предложен проект за решение. Предложението бе подложено гласуване и с 10 гласа „За” (Валентина Стефанова Недялкова; Валентин Георгиев Вълев; Петко Георгиев Петков; Велислава Атанасова Карадобрева; Петя Цанкова Стоянова; Иван Донев Арабаджиев; Анна Дочева Михайлова; Фатме Юсеинова Моллова; Севдие Шефкат Кулаалиева; Мариана Михайлова Иванова)  и 0 „Против” и на основание чл. 72, ал. 1, т. 1 от Изборния кодекс и т. 38 от Решение № 823-ПВР/НС от 29.10.2021 г. на Централна избирателна комисия, Районна избирателна комисия Ловеч

Р Е Ш И :

ОПРЕДЕЛЯ трима членове на РИК от различни партии и/или коалиции, които да предадат по опис с протокол на Областна администрация Ловеч изборни книжа от изборите за президент и вицепрезидент на републиката и за народни представители на 14 ноември 2021 г., както и от втори тур на 21 ноември 2021 г., както следва:

Валентина Стефанова Недялкова – председател;

Валентин Георгиев Вълев– заместник председател;

Петко Георгиев Петков - секретар.

Настоящото решение подлежи на обжалване пред Централната избирателна комисия в срок до три дни от обявяването му.		

След изчерпване на дневния ред заседанието бе закрито в 17.37 часа.

ПРЕДСЕДАТЕЛ:
								/Валентина Недялкова/		
СЕКРЕТАР:
								/Петко Петков/